Službeni glasnik BiH, broj 4/24

Na osnovu člana 10. stav (2) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2023. godinu ("Službeni glasnik BiH", broj 22/23), člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08) i člana 12. stav (4) Odluke o kriterijima za raspodjelu tekućih grantova odobrenih Ministarstvu vanjske trgovine i ekonomskih odnosa Bosne i Hercegovine ("Službeni glasnik BiH", broj 57/23), na prijedlog ministra vanjske trgovine i ekonomskih odnosa Bosne i Hercegovine, Vijeće ministara Bosne i Hercegovine, na 33. sjednici održanoj 20.12.2023. godine donijelo je

**ODLUKU**

**O RASPODJELI GRANT SREDSTAVA ZA PODRŠKU SAJAMSKIM I DRUGIM MANIFESTACIJAMA I AKTIVNOSTIMA U INOSTRANSTVU**

**Član 1.**
**(Predmet Odluke)**

(1) Ovom odlukom raspoređuju se sredstva u iznosu od 300.000,00 KM iz budžeta Ministarstva vanjske trgovine i ekonomskih odnosa Bosne i Hercegovine sa pozicije TEKUĆI GRANTOVI, za podršku organizatorima sajamskih i drugih manifestacija i aktivnosti u inostranstvu, usmjerenim na promociju i razvoj privrede Bosne i Hercegovine.

(2) Sredstva iz stava (1) ovog člana raspoređuju se na sljedeći način:

|  |  |  |  |
| --- | --- | --- | --- |
| **Redni broj** | **Naziv organizatora sajma ili manifestacije** | **Mjesto održavanja** | **Iznos sredstava****u KM** |
| 1. | PROWEIN 2023 Međunarodni sajam vina i žestokih pića | Dizeldorf-Njemačka | 20.000,00 |
| 2. | IDEF 2023 Međunarodni sajam namjenske industrije | Istanbul, Turska | 20.000,00 |
| 3. | ANUGA FINE FOOD 2023 Međunarodni sajam prehrane | Keln, Njemačka | 20.000,00 |
| 4. | A+A Međunarodni sajam zaštite i sigurnosti na radu | Dizeldorf, Njemačka | 20.000,00 |
| 5. | ELMIA SUBCONTRACTOR 2023 Međunarodni sajam za podugovarače i dobavljače iz metalske industrije | Jonkoping, Švedska | 20.000,00 |
| 6. | Međunarodni sajam građevinarstva | Beograd, Srbija | 20.000,00 |
| 7. | 90. Međunarodni sajam poljoprivrede | Novi Sad, Srbija | 30.000,00 |
| 8. | Međunarodni sajam drvne industrije INTERZUM 2023 | Keln, Njemačka | 30.000,00 |
| 9. | 65. Međunarodni sajam tehnike i tehničkih dostignuća | Beograd, Srbija | 20.000,00 |
| 10. | Jesenski poljoprivredni sajam | Bjelovar, Hrvatska | 20.000,00 |
| 11. | 54. Međunarodni sajam turizma | Novi Sad, Srbija | 25.000,00 |
| 12. | Svjetski sajam dobavljača automobilske industrije GACS2023 | Stuttgart, Njemačka | 55.000,00 |

(3) Vanjskotrgovinska komora Bosne i Hercegovine, Privredna komora Republike Srpske i Privredna komora Federacije Bosne i Hercegovine (u daljnjem tekstu: komore) se obavezuju da, sa pažnjom dobrog domaćina, koriste odobrena sredstva i da iz svoga budžeta izdvoje, ili iz drugih izvora osiguraju nedostajući dio sredstava, u skladu sa Protokolom zaključenim između Ministarstva vanjske trgovine i ekonomskih odnosa Bosne i Hercegovine i Vanjskotrgovinske komore Bosne i Hercegovine broj: 01-50-3166/23 od 20.09.2023. godine (u daljnjem tekstu: Protokol).

**Član 2.**
**(Dodjela sredstava)**

Sredstva za održavanje sajamskih i drugih manifestacija i aktivnosti u inostranstvu u 2023. godini, iz člana 1. stav (2) ove odluke, a u skladu sa članom 5. Protokola, Ministarstvo vanjske trgovine i ekonomskih odnosa Bosne i Hercegovine dužno je uplatiti na žiro račune komora.

**Član 3.**
**(Realizacija)**

Za realizaciju ove odluke zadužuju se Ministarstvo finansija i trezora Bosne i Hercegovine i Ministarstvo vanjske trgovine i ekonomskih odnosa Bosne i Hercegovine.

**Član 4.**
**(Izvještavanje)**

Komore se obavezuju da za sva utrošena sredstva iz okvira utvrđenih Protokolom, Ministarstvu dostave adekvatnu dokumentaciju (fakture, računi, ugovori i sl.), kao i detaljan pisani izvještaj o namjenskom utrošku sredstava u rokovima koji su propisani Zakonom o finansiranju institucija BiH ("Službeni glasnik BiH", br. 61/94, 49/09, 42/12, 87/12, 87/12 i 32/13).

**Član 5.**
**(Stupanje na snagu)**

Ova odluka stupa na snagu danom donošenja i objavljuje se u "Službenom glasniku BiH".

VM broj 317/23
20. decembra 2023. godine
Sarajevo

Predsjedavajuća
Vijeća ministara BiH
**Borjana Krišto**, s. r.